जापानमा नासिरको राष्ट्रिय कीर्तिमान
नेपालका नासिर याहया हुसैनले जापानमा भइरहेको विश्व एक्वाटिक पौडी च्याम्पियनसिपमा नयाँ राष्ट्रिय कीर्तिमान बनाएका छन् । उनले फुकुओकामा पुरुष ४ सय मिटर फ्रि स्टाइलमा ४ मिनेट ८.२३ सेकेन्डका साथ राष्ट्रिय कीर्तिमान बनाएको जापानबाट नेपाल पौडी संघका अध्यक्ष अशोक वज्राचार्यले जनाएका छन् ।
काठमाडौँ — नेपालका नासिर याहया हुसैनले जापानमा भइरहेको विश्व एक्वाटिक पौडी च्याम्पियनसिपमा नयाँ राष्ट्रिय कीर्तिमान बनाएका छन् । उनले फुकुओकामा पुरुष ४ सय मिटर फ्रि स्टाइलमा ४ मिनेट ८.२३ सेकेन्डका साथ राष्ट्रिय कीर्तिमान बनाएको जापानबाट नेपाल पौडी संघका अध्यक्ष अशोक वज्राचार्यले जनाएका छन् ।नासिरले आफ्नै नाममा यसअघि रहेको कीर्तिमानलाई सुधारेका हुन् । असारमा सातदोबाटोमा भएको एनएसए कपमा उनले यसअघि ४ मिनेट १२.१७ को राष्ट्रिय कीर्तिमान राखेका थिए । १७ वर्षे नासिर फुकुओकामा कुल ५५ सहभागी प्रतिस्पर्धीमा ४६ औं भएका थिए । अस्ट्रेलियाका १९ वर्षे सामुइल सर्टले ३ मिनेट ४०.६८ सेकेन्डका साथ स्वर्ण जितेका थिए ।नासिरले सोमबार २ सय मिटर फ्रि स्टाइलमा प्रतिस्पर्धा गर्नेछन् भने गौरिका सिंहले १ सय मिटर ब्याकस्ट्रोकमा प्रतिस्पर्धा गर्नेछिन् । 